પોલીસે જણાવ્યું હતું કે ‘હત્યા અને આત્મહત્યાની ઘટના બની એ દિવસે સવારે લક્ષ્મીકાંત તેના કામસર બહાર ગયો હતો અને ૧૪ વર્ષનો દીકરો નીરજ બેડરૂમમાં સૂતો હતો ત્યારે સાસુ-વહુ વચ્ચે ફરી એક વખત ઝઘડો થયો હતો. ૪૩ વર્ષની અક્ષતા કાંગુતકરે ૭૦ વર્ષનાં સાસુ ઉષાબહેનનું ગળું દબાવીને હત્યા કરી નાખ્યા બાદ પોતે પણ ઉંદર મારવાની ઝેરી દવા પીને આત્મહત્યા કરી લીધી હતી. ત્યાર બાદ ૧૧ વાગ્યે દીકરો જાગ્યો અને તેણે ઘરમાં દાદી અને મમ્મીને બેભાન હાલતમાં જોયાં હતાં. દીકરાએ બન્નેને જગાડવાનો પ્રયત્ન કયોર્ હતો, પરંતુ તેઓ ન જાગતાં તેણે પપ્પાને ફોન કયોર્ હતો. લક્ષ્મીકાંતે દીકરાની વાત સાંભળીને તેના બિલ્ડિંગના ત્રીજા માળે રહેતા એક સંબંધીને ફોન કરીને ઘરે જવાનું કહ્યું હતું. જોકે એ વખતે તેણે જોયું ત્યારે સાસુ-વહુ મૃત્યુ પામેલી હાલતમાં હતાં. ત્યાર બાદ પોલીસને જાણ કરવામાં આવી હતી.